
ઈસુ કોઢિયાને સાજો કરે છે

… આપણે એકબીજા સાથે સંગત રાખીએ છીએ, અને તેમના પુત્ર ઈસુનું રક્ત આપણને સર્વ પાપથી શુદ્ધ કરે છે.



પાઠની રજૂઆત
શરૂઆત
કોઈ એવી જગ્યા અથવા કામ વિશે વિચારો જે તમને જવું કે કરવું ગમતું નથી. તમને તે કેમ ગમતું નથી? વર્ગને જવાબ આપવા દો. ક્યારેક લોકોને કોઈ જગ્યા કે કામ ગમતું નથી કારણ કે તે તેમને ગંદા કરે છે.
પાઠના મુખ્ય મુદ્દાઓ
	1.ઈસુ પૃથ્વી પર હતા તે સમયે કોઢનો કોઈ ઇલાજ ન હતો. તે ચામડીનો ભયંકર રોગ છે અને લોકોને એકબીજાથી તે ખૂબ સહેલાઈથી લાગે છે. તેથી, લોકો કોઢ ધરાવતા લોકોથી ખૂબ ડરતા. તેમને અસ્પૃશ્ય અને અશુદ્ધ કહેવામાં આવતા. તેમને શહેરો અને ગામડાંની બહાર રહેવાની ફરજ પાડવામાં આવતી. એનો અર્થ એ પણ હતો કે કોઢિયા સભાસ્થાન કે મંદિરમાં ઈશ્વરની ભક્તિ કરી શકતા ન હતા. ખાતરી કરો કે બાળકો સમજે છે કે આ સંદર્ભમાં “અશુદ્ધ”નો અર્થ શું થાય.
	2.ચિત્ર 15 બતાવો. કોઢિયા તરફ ધ્યાન દોરો. જુઓ, તેના હાથ અને પગ પર પટ્ટીઓ બાંધેલી છે, ખરું? તે તેની ચામડી પરના ઘાને કારણે છે. તેની પાસે લાકડી છે, જેનો અર્થ એ કે રોગે તેને નબળો પાડ્યો છે. તે ઈસુની સામે ઘૂંટણિયે પડ્યો છે અને તેમને પસાર થતા અટકાવી રહ્યો છે. તે ઈસુ પાસે મદદની ભીખ માગે છે. “જો તમારી ઇચ્છા હોય,” તે કહે છે, “તો તમે મને સાજો કરીને શુદ્ધ કરી શકો, ઈસુ!”
	3.ઈસુ કોઢિયા માણસને મદદ કરવા ઇચ્છતા હતા. તેમણે એવું કર્યું જે લાંબા સમયથી કોઈએ કર્યું ન હતું: તેમણે તે બિચારા માણસને સ્પર્શ કર્યો. જ્યારે પણ આપણે લોકોને મળીએ છીએ, અને ક્યારેક તેમની સાથે વાત કરતી વખતે અથવા તેમની કાળજી બતાવવા, ત્યારે આપણે તેમને સ્પર્શ કરીએ છીએ. રોગ લાગવાના ડરથી કોઈએ તે માણસને સ્પર્શ કર્યો ન હતો. “મારી ઇચ્છા છે,” ઈસુએ જવાબ આપ્યો. “શુદ્ધ થા!”
	4.તરત જ, તે માણસ સાજો થયો. તેના કોઢનું કોઈ નિશાન બાકી ન રહ્યું. તેની ચામડી સાજી થઈ અને હવે તે અશુદ્ધ ગણાતો ન હતો. તે એટલો ખુશ હતો કે તેણે બધાને કહ્યું. તેનાથી સૌ ઈસુને મળવા ઇચ્છવા લાગ્યા.
વાર્તા પ્રત્યે આપણો પ્રતિભાવ
પાપની અસર કોઢ જેવી જ છે. કોઢ લોકોને તેમના કુટુંબ અને મિત્રોથી અલગ કરી દેતો. તે તેમને સભાસ્થાન કે મંદિરમાં પ્રવેશતા પણ અટકાવતો. તે જ રીતે પાપ બીજા લોકો સાથેના આપણા સંબંધને બગાડે છે અને આપણને આપણા પિતા ઈશ્વરથી અલગ કરે છે. ઈસુ આપણને સાજા કરવા અને શુદ્ધ કરવા આવ્યા જેથી આપણે ઈશ્વરની હાજરીમાં પ્રવેશી શકીએ અને તેમની સાથે સંબંધનો આનંદ માણી શકીએ.
મુખપાઠ કલમ દૃઢ કરાવો
એક છોકરા કે છોકરી વિશે વાર્તા બનાવો જેણે નવો શર્ટ કે ડ્રેસ પહેર્યો હતો ત્યારે તેના પર ચા ઢોળાઈ ગઈ. તેનાથી નવા કપડા પર ગંદો ડાઘ પડી ગયો, આખા વસ્ત્રને બગાડી નાખ્યું. ડાઘ ધોવાઈ ગયો ત્યારે છોકરો (છોકરી) ખૂબ ખુશ થયો.
પાપ આપણા જીવન પર ડાઘ છોડે છે. આપણા માટે મરણ પામીને ઈસુએ તે ડાઘ ધોઈ નાખ્યો જેથી આપણે માંગીએ ત્યારે ઈશ્વર આપણને માફ કરી શકે. ઈસુએ ઈશ્વરની નજરમાં આપણને શુદ્ધ અને નિર્દોષ બનાવવાનું શક્ય બનાવ્યું.

